'Justícia restaurativa, seguretat ciutadana i inclusió social: una nova aproximació europea' s'integra dins del programa europeu Criminal Justice que té com a objectiu general l'intercanvi d'experiències, metodologies i bones pràctiques en matèria de justícia restaurativa.
L'organisme principal, encarregat de la coordinació i administració general és l'entitat italiana CRESM (Centro di Ricerche Economiche e Sociali per il Meridione).
El projecte està liderat per Itàlia, concretament per CRESM, el qual, com a organisme principal, és l'encarregat de la coordinació i administració general.
Juntament amb Catalunya, mitjançant l'Àrea de Reparació i Atenció a la Víctima, hi participen altres organitzacions de Bèlgica i la República d'Irlanda.
- Intercanvi d'experiències, metodologies i bones pràctiques en matèria de justícia restaurativa.
- Promoció d'una xarxa europea per a l'anàlisi comparativa dels instruments jurídics i les polítiques relatives a la justícia restaurativa i l'aplicació de mètodes i models d'intervenció respecte de les víctimes.
El projecte va ser aprovat el 2011 i té una durada de dos anys, amb finalització prevista al maig del 2013.
- Participació en el comitè de direcció.
- Redacció d'un informe sobre el model de mediació penal aprovat pel Departament de Justícia de la Generalitat de Catalunya.
- Participació a les reunions i trobades per presentar el model propi i comparar-lo amb els models de mediació dels altres socis.
- Difusió dels resultats als responsables polítics.
- Ministeris de justícia d'Anglaterra, Bèlgica, Dinamarca, Holanda, Espanya, Romania, Catalunya, Xipre, Polònia i Estònia
- Conferència Europea de Probation (CEP)
- Universitat de Monfort, Universitat de Tilburg i Universitat de Bucarest
Analitzar els diferents sistemes d'execució de sancions a la comunitat a Europa i les adaptacions que cal dur a terme per assolir amb èxit l'execució d'aquestes mesures des de l'entrada en vigor el 6 de desembre de 2011 de la Decisió marc 2008/947/JHA de la Comissió Europea sobre compliment de sancions a la comunitat en els països de residència dels ciutadans comunitaris.
- Recerca sobre legislació comparada i sistemes d'execució de sancions a la comunitat
Del 14 al 16, organitzat conjuntament per NOMS (Ministeri de Justícia del Regne Unit) i pel Departament de Justícia de Lituània, es va celebrar a la ciutat de Vilnius la darrera reunió del grup coordinador del Projecte ISTEP i la Conferència.
Del 28 al 30, organitzat conjuntament per NOMS i pel Departament de Justícia de Catalunya, es van establir grups focalitzats amb experts de l'àmbit de la justícia penal procedents de Finlàndia, Regne Unit, Dinamarca, Croàcia, Romania, Espanya, Grècia i Catalunya.
El grup de Barcelona es va coordinar amb dos grups més, els d'Amsterdam i Bucarest previstos com instrument qualitatiu de la recerca dirigida per les Universitats de Bucarest-Monfort i Tilburg associades al projecte 2012.
Els dies 3 i 4, organitzat conjuntament per NOMS (Ministeri de Justícia del Regne Unit) i el Departament de Justícia de Catalunya, es va dur a terme a la seu del CEJFE a Barcelona la reunió del grup coordinador.
Els dies 24 i 25, organitzat conjuntament per NOMS i el Ministeri de Justícia d'Holanda, es va fer un taller d'experts a la ciutat d'Amsterdam per avançar en el coneixement dels principals reptes amb què s'enfrontarà l'entrada en vigor de la Decisió marc 947 i desenvolupar un coneixement compartit dels vincles existents entre aquesta Decisió marc i altres relatives al reconeixement mutu de sentències dins la Unió Europea.
Els dies 24 i 25, es va celebrar a Londres la reunió de la Junta Directiva del Projecte ISTEP, durant la qual els representants de les tres universitats associades al projecte(Tilburg, Birmingham i Bucarest) van presentar el seu pla de treball de recerca sobre l'estat de la situació pel que fa als treballs de transposició de la DM 2008/947/JAI en el conjunt de països membres de la Unió Europea.
Els dies 15 i 16 de Desembre de 2011 es va celebrar a Bucarest la reunió de la Junta directiva del Projecte ISTEP durant la qual es va donar a conèixer els treballs realitzats per les administracions penitenciàries de Bèlgica i de Romania relacionades amb la transposició de la Decisió Marc 2008/947/JAI, de 27 de novembre de 2008.
La segona reunió de coordinació es va celebrar a Bucarest els dies 15 i 16 i s'hi van presentar dos estudis relacionats amb la DM 2008/947.
El primer, ja finalitzat, va estar liderat pel Ministeri de Justícia de Bèlgica i els resultats obtinguts poden ser una referència bàsica pel que fa a sistemes legals i formes d'execució de mesures en la comunitat a Europa.
El segon, liderat per l'administració penitenciària de Romania, consisteix en una experiència pràctica de simulació a tres bandes, juntament amb les administracions d'Itàlia i d'Irlanda del Nord, del qual s'espera poder identificar les dificultats que puguin sorgir en la futura aplicació dels traspassos de mesures.
Així mateix, es va acordar que la reunió de coordinació prevista a Barcelona per a la tardor de 2012 es faria coincidir amb la formació d'un grup focal (eina de recerca qualitativa que s'utilitzarà al llarg del projecte) amb representants de països del sud d'Europa.
Coincidint amb la conferència final del projecte DOMICE, celebrada a Barcelona a la seu del CEJFE, els investigadors del projecte ISTEP van reunir-se per coordinar les seves agendes de treball.
Així mateix, es van dividir les diferents regions d'Europa en tres grans blocs (est, nord/centre i sud), cada una de les quals es va assignar a un grup de recerca.
Del 30 de juny a l'1 de juliol, es va celebrar a Tilburg (Holanda) la primera reunió de coordinació entre els socis del projecte de suport per al traspàs de mesures europees de probation ( Decisió marc 2008/947/JAI del Consell d'Europa ).
La reunió va permetre establir un primer contacte directe entre els representants de les diverses organitzacions associades.
Hi va haver un debat entorn a les actuacions fetes en els diversos països membres per adaptar-se a la nova normativa i es va comprovar que fins ara, els moviments han estat escassos, exceptuant el cas d'Holanda, que segons sembla ja ha iniciat alguns treballs preparatoris.
S'hi va fer també un repartiment de tasques, cosa que, en aquesta primera fase, afecta fonamentalment les tres universitats que participen en el projecte.
Hauran de dissenyar una recerca i els instruments per analitzar, d'una banda, la població que es pot veure afectada per la Decisió marc i, d'una altra, les característiques dels sistemes d'execució penal a la comunitat i la legislació dels diferents països membres de la UE.
610.950€ (el 80% amb finançament de la UE)
Direcció General d'Execució Penal i de Justícia Juvenil
Una nova directiva (2011) del Parlament Europeu i el Consell proposa «l'establiment de normes mínimes sobre els drets, el suport i la protecció de les víctimes de la delinqüència».
Concretament, això exigeix l'establiment de normes per prevenir la victimització secundària en el context de la mediació i altres serveis de la justícia restaurativa (art. 11).
Aquest projecte té com a objectiu fer front a aquests problemes, minimitzant les possibilitats de victimització secundària alhora que promou que totes les víctimes de delictes tinguin accés a la justícia restaurativa.
Per garantir aquests interessos, el projecte cerca mecanismes per assegurar que la justícia restaurativa s'aplica en interès de les víctimes.
Hi ha una oferta limitada de justícia restuartiva en la fase postsentencial en els països socis, encara que especialment les víctimes dels delictes més greus el que desitgen és tancar el seu cas.
No obstant això, les víctimes haurien de tenir major confiança en la mesura, que no només és un mitjà per mitigar la seva pena.
El projecte se centra en els centres penitenciaris, però no exclou altres mesures posteriors a la sentència.
Projecte de la Unió Europea sobre el desenvolupament del model de gestió de casos en l'execució de sancions penals a Europa.
El projecte s'ha tancat oficialment.
Al seu web podeu trobar la documentació autoritzada i completa de la gestió dels casos que s'han tractat.
- Identificar les millors pràctiques de gestió de casos en l'àmbit de l'execució de sancions en la comunitat.
- Difondre la informació sobre els models de gestió de casos més prometedors.
- Recomanar estratègies d'intervenció en relació amb la població extracomunitària.
- Fer recomanacions sobre les àrees a desenvolupar.
- Identificar les necessitats de les diverses agències que intervenen en relació amb la gestió de casos.
- Identificar els punts forts i els punts febles, així com les amenaces i les oportunitats que poden derivar-se de l'ús de noves tecnologies i la justícia electrònica.
- National Offender Management Service (Anglaterra i País de Gal·les)
- Ministeri de Justícia (Holanda)
- CEP – Organització Europea de la Probation
- Direcció General d'Execució Penal a la Comunitat i de Justícia Juvenil (Catalunya)
- Crime Reduction Fund- IGA (Bulgària)
- Materials elaborats en la sessió de treball del grup d'especialistes al Centre d'Estudis Jurídics i Formació Especialitzada (octubre 2010): Estat de la recerca i Gestió de les mesures penals alternatives i mètrica dels indicadors (ambdós en anglès).
- Organització de conferències i seminaris diversos al llarg de tot el procés (gener 2010- desembre 2011).
- Organització de grups focals a Catalunya, Holanda, Bulgària i Dinamarca.
- Elaboració de l'informe de bones pràctiques i del manual.
- Submissió de l'informe final a la Comissió Europea.
El Projecte vol incorporar elements pràctics de justícia restaurativa a l'actuació de la policia local d'una ciutat polonesa (Bialystok) amb els menors infractors.
Escola núm. 18 a Bialystok (Polònia)
Associació per a la Integració de Nens i Joventut a Bialystok (Polònia)
Centre d'Estudis Jurídics i Formació Especialitzada (Catalunya)
Tribunal de família a Bialystok (Polònia)
El projecte té com a objectiu millorar la manera d'actuar de la policia local envers els menors de la ciutat polonesa Bialystok, per tal que resulti un element de prevenció de la delinqüència i de la reincidència.
El fonament del canvi ha de ser la incorporació de procediments de justícia restaurativa que impliquin responsabilitzar els menors de les seves pròpies accions.
Per dur a terme el Projecte està previst que les persones claus que l'han de desenvolupar duguin a terme diverses visites d'estudi i d'intercanvi amb els socis del projecte.
- Disseminar coneixement sobre com reparar el dany o realitzar una tasca específica per a la víctima o la comunitat.
- Millorar el coneixement sobre l'eficàcia de la justícia restaurativa (incloent-hi jutges familiars, professionals de centres de detenció i de probation, escoles, etc.).
- Visites d'estudi, una d'elles a Catalunya (seminari i visita als serveis de la Direcció General d'Execució Penal a la Comunitat i de Justícia Juvenil i del Centre d'Estudis Júrídics i Formació Especialitzada).
- Implementació de les millores pràctiques i avaluació de resultats.
- Publicació d'un informe que inclourà els processos seguits i els resultats obtinguts.
STREAM és un projecte finançat per la UE que compta amb la participació d'organismes de justícia penal (ministeris i universitats) de diversos països europeus.
El projecte està dirigit pel Servei Nacional de Gestió de Delinqüents a Anglaterra i Gal·les (NOMS) del Ministeri de Justícia.
L'objectiu general del projecte és donar suport al desenvolupament de pràctiques basades en la comunitat arreu d'Europa i facilitar l'intercanvi de bones pràctiques basades en l'evidència.
El projecte té diversos components, dels quals els més destacables són:
L'objectiu d'aquest primer àmbit de treball és esbrinar com s'avaluen les pràctiques d'execució penal a la comunitat a tota la UE, amb la finalitat d'utilitzar aquest aprenentatge per desenvolupar orientacions que puguin ajudar els estats membres a aprendre el que s'ha dut a terme en altres llocs i avaluar la seva pròpia pràctica.
Sabedors que hi ha una variació considerable a tot Europa, tant en l'abast com en les expectatives de l'avaluació, es tracta de conèixer més a fons els models d'avaluació dels diferents països i, així poder apreciar els diferents contextos jurídics i socials en què tenen lloc.
S'abordaran qüestions com fins a quin punt poden les agències i les organitzacions demostrar l'eficàcia del seu treball amb els delinqüents i s'aplegaran exemples d'experiències que poden ser útils com a caixa d'eines d'una xarxa de bones practiques en avaluació que contribueixi a la millora de les polítiques i les pràctiques actuals.
Es proposa avaluar l'impacte de les Recomanacions del Consell d'Europa en l'àmbit de l'execució de sancions dins la comunitat.
Si no és així, quines en són les raons?
Es poden identificar i superar els obstacles?
Si s'estan utilitzant, com s'utilitzen i quina diferència hi ha entre la política i la pràctica?
Per al compliment d'aquests objectius s'ha contactat amb gent en tots els països de la UE.
L'experiència indica que els qüestionaris escrits no són la millor manera d'explorar aquests temes, motiu pel qual s'ha fet un pla d'entrevistes amb experts (via Skype).
Pel que fa a Catalunya, els professors Rob Canton i Joe Woods, de la Universitat de Monfort, han entrevistat Marta Ferrer, cap de l'Àrea d'Investigació i Formació Social i Criminològica del Centre d'Estudis Jurídics i Formació Especialitzada, Jaume Martín Barberan, responsable de relacions internacionals de la DGSPRJJ, Marc Ceron, subdirector general de Reparació i Execució Penal a la Comunitat i Antoni Elizalde Trisan, coordinador de treballs en benefici de la comunitat.
Dins el marc del programa Criminal justice de la Comissió Europea, la Direcció General d'Execució Penal a la Comunitat i de Justícia Juvenil i la Direcció General de Serveis Penitenciaris han col·laborat en el projecte STARR de la Unió Europea ( Strengthening Transnational Approaches to Reducing Re-offending o Enfortiment dels enfocaments transnacionals per reduir la reincidència), sota la coordinació del Institut de Criminologia de Cambridge.
Ministeris de justícia d'Anglaterra, França, Hongria, Estònia i Bulgària, la CEP (Conferència Europea de Probation ), el Centre Escocès de Recerca sobre Justícia i Delinqüència i les universitats d'Atenes, Bucarest, St.
Investigar quines són les intervencions amb resultats més satisfactoris que es fan a la UE amb vista a reduir la reincidència en l'àmbit de la justícia juvenil.
Participació en l'emplenament de dos qüestionaris; el primer, de caràcter general i el segon, de tipus específic, sobre els programes que s'apliquen a Catalunya orientats a la reducció de la reincidència.
El qüestionari 1, de caràcter general, va informar sobre objectius, metodologia i avaluació dels programes:
- Programa de formació reglada.
- Programa de formació professional ocupacional i d'inserció laboral.
- Programa de competència psicosocial.
- Programa d'hàbits basics i habilitats domèstiques.
- Programa d'educació per a la salut.
- Programa de reforç en l'entorn familiar.
- Programa d'educació física i esport.
- Programa de mediació cultural i diversitat.
- Programa de tractament de drogodependències i altres addiccions.
El qüestionari 2, de caràcter específic, va informar en profunditat sobre les característiques, la metodologia d'intervenció i l'avaluació dels programes:
- Programa de tractament de problemàtiques de salut mental.
- Programa de tractament de delictes sexuals.
En el marc de la Conferència internacional, celebrada a Sofia, Bulgària, del 8 al 10 de juny de 2011 i amb la qual ha finalitzat el projecte, Carles Soler, cap de l'Àrea de Planificació i Projectes Estratègics de la Direcció General de Serveis Penitenciaris, va presentar el programa RISCANVI (PDF, 609 kB).
El projecte Institucions locals contra l'extremisme II (LIAISE 2), cofinançat per la Unió Europea, promou l'enfortiment de la capacitat de les autoritats locals i regionals europees per prevenir i afrontar el problema de la radicalització que condueix a l'ús de la violència de caire extremista.
LIAISE 2 inclou ciutats i regions europees i desenvolupa la cooperació arreu d'Europa en el context d'una xarxa especialitzada.
Aquesta proposta treballarà en línia amb l'aliança de les ciutats europees contra l'extremisme violent, que hi va ser convidada conjuntament pel Fòrum Europeu per a la Seguretat Urbana (EFUS) i el Congrés d'Autoritats Locals i Regionals del Consell d'Europa.
Liderat per l'EFUS, LIAISE 2 comprèn 29 socis de 10 països diferents, 18 ciutats i tres regions, així com quatre delegacions nacionals d'EFUS i tres ONG temàtiques: Alexandropolis (GR), Augsburg (DE), Bagneux (FR), Bolonya (IT), Bordeus (FR), Brno (CZ), Brussel·les (BE), Düsseldorf (DE), Essen (DE), Generalitat de Catalunya (CAT), l'Hospitalet de Llobregat (CAT), Lieja (BE), Malmö (SE), Montreal (FR), París (FR), la Regió d'Emília (IT), Rotterdam (NL), Sarcelles (FR), Setúbal (PT), Tolosa de Llenguadoc (FR), la delegació belga d'EFUS (FBPSU), la delegació francesa d'EFUS (FFSU), la delegació italiana d'EFUS (FISU), la delegació alemanya d'EFUS (DEFUS), la Confederació Europea de la Probation (CEP), l'associació alemanya UFUQ, el Ministeri de Treball, Afers Socials, Família i Integració de l'Estat de Baviera, el Ministeri de l'Interior de Bremen (DE), i l'Associació Cultures Interactives (DE).
Amb una durada de 24 mesos, LIAISE 2 organitzarà cinc conferències sobre diferents temes prioritaris en el combat contra la radicalització.
A més, s'oferiran sessions formatives a les autoritats locals sòcies del projecte i se les ajudarà a implantar un projecte pilot on s'aplicarà, de manera adaptada a cada realitat local, l'expertesa obtinguda durant les sessions formatives.
Finalment, es desenvoluparan propostes pràctiques innovadores.
LIAISE 2 es fonamentarà en els resultats del primer projecte LIAISE, el qual va ser cofinançat per la UE.
Iniciat l'any 2014 per EFUS conjuntament amb 9 ciutats pertanyents a 5 països d'Europa, LIAISE va treballar en l'elaboració d'un programa d'entrenament i una guia per a les autoritats locals, de manera conjunta amb l'Institut pel Diàleg Estratègic, un centre de generació de pensament especialitzat en l'extremisme ubicat al Regne Unit, i la ONG UFUQ, que treballa per a la promoció del diàleg intercultural.
La continuació lògica de LIAISE, LIAISE 2 emprarà les eines creades al llarg del primer projecte i les disseminarà a un nombre superior de ciutats.
El projecte LIAISE 2 donarà inici amb una primera conferència Europea els dies 26 i 27 de maig de 2016 a Bordeus.
- Els dies 26 i 27 de maig, Carles Soler, subdirector general de Programes de Rehabilitació i Sanitat, va assistir a la primera reunió i al seminari internacional de posada en marxa del projecte que va tenir lloc a Bordeus.
El Departament de Justícia rebrà una subvenció de 9.760€ per fer front a les despeses de personal per impartir un mòdul formatiu adreçat al personal de l'àmbit de l'execució penal de les dues direccions generals i per dissenyar i aplicar una experiència pilot de prevenció de la radicalització violenta (en centres penitenciaris, centres educatius de justícia juvenil, i/o en el context comunitari).